Kansas City Wizards måtte natten til mandag se sig slået ud af finaleserien i den bedste amerikanske liga.

Det har været en fantastisk sæson for den tidligere AaB-målmand Jimmy Nielsen. Tidligere på året blev han kåret som den mest værdifulde spiller hos hans hold Kansas City Wizards, og sammen med resten af holdet spillede han sig i semifinalen i den bedste amerikanske liga, Major League Soccer. Men natten til søndag gik den ikke længere. Kansas City Wizards måtte på hjemmebane se sig slået 2-0 af Huston Dynamo. Jimmy Nielsen stod ellers en fin kamp, men kunne ikke stille noget op mod gæsterne, det skriver Bold.dk. Kampen var finalen i den såkaldte Eastern Conference. Vinderen af Western Conference blev David Beckhams LA Galaxy. Huston Dynamo og LA Galaxy skal møde hinanden i den egentlige finale den 20. november.